Na temelju članka 2. - 7. Zakona o plaćama u jedinicama lokalne i područne (regionalne)samouprave (Narodne novine 28/10) i čl.90. Zakona o lokalnoj i područnoj (regionalnoj) samoupravi (Narodne novine 33/01,60/01,129/05,109/07,125/08,36/09,150/11,144/12 i 19/13), te čl. 31. Statuta Općine Saborsko (Glasnik Karlovačke županije 17/13), Općinsko vijeće Općine Saborsko, na svojoj 4. redovnoj sjednici održanoj dana 30. siječnja 2018. donosi:

**ODLUKU**

**O izmjeni Odluke o plaći i naknadama, te ostalim pravima Općinskog načelnika i zamjenika Općinskog načelnika Općine Saborsko**

**Članak 1.**

U članku 5. Odluke o plaći i naknadama, te ostalim pravima Općinskog načelnika i zamjenika Općinskog načelnika Općine Saborsko (Glasnik Karlovačke županije 18/17)

Koeficijent za obračun plaća dužnosnika iznose:

* **Zamjenika Općinskog načelnika ………1,7**

**Članak 2.**

Ova Odluka stupa na snagu osmi dan od objave u Glasniku Karlovačke županije.

KLASA:021-05/18-01/1

URBROJ: 2133/15-01-18-7

Saborsko, 30.siječnja 2018.

 **Predsjednik Općinskog vijeća**

 Zvonko Conjar

**OBRAZLOŽENJE**

Članak 4. Odluke o plaći i naknadama, te ostalim pravima Općinskog načelnika i zamjenika Općinskog načelnika Općine Saborsko glasi:

„Plaća Općinskog načelnika, bez uvećanja za radni staž, ne može iznositi više od umnoška koeficijenta 4,26 i osnovice iz članka 3. ove Odluke.

Koeficijenti za obračun plaće zamjenika općinskog načelnika mogu iznositi najviše do 85% koeficijenta općinskog načelnika čiji su zamjenici.“

Radi se o prijedlogu za uvećanje koeficijenta sa 55% koeficijenta načelnika na 68%, dakle radi se o uvećanju koje je u zakonskim okvirima.

Koeficijent zamjenika je dosada iznosio 1,37.